Մարգիթ Սանդեմու

Մարգիթ Սանդեմու (, ծնված՝ Ունդերդալ, ), պատմական ֆենտեզի և բուլվարային ժանրերի նորվեգացի արձակագրուհի։ Նրա գրքերը թարգմանվել և հրատարակվել են ռուսերեն, դանիերեն, ֆիններեն, գերմաներեն, հունգարերեն, իսլանդերեն, լեհերեն, անգլերեն և շվեդերեն։ Մարգիթ Սանդեմուն ճանաչված նորվեգացի գրող, 1903 թվականի Նոբելյան մրցանակի դափնեկիր Բյոռնստեռնե Բյոռնսոնի թոռնուհին է՝ նրա ապօրինի որդի Անդերս Ունդերդալի գծով։

Կենսագրություն 

Սանդեմուն ամբողջ տարին ապրում է Շվեդիայի հարավում՝ բացառությամբ ամռան, երբ բնակվում է Նորվեգիայում։ Մարգիթը գրել սկսել է 1964 թվականի սկզբներին։ Նրա գրքերում գերբնական թեմաները միահյուսված են պատմական փաստերի հետ, որը նրան ճանաչված է դարձնում սկանդինավյան երկրներում և դրա սահմաններից դուրս։ Նա գրել է մի քանի ոչ սերիական գրքեր, բայց մեծ ճանաչում նրան բերել են 47 վեպից բաղկացած «Ասք սառույցի մարդկանց մասին» վիպաշարը (, ), որի մեջ են ներառված «Կախարդ», «Լույսի թագավորության լեգենդը», «Սև ասպետներ», «Կապույտ լույս», «Լեռնային հովտի պատմությունը», «Կախարդական երգեր»։ Վիպաշարը պատմում է «Սառույցի մարդկանց» տոհմի կյանքը 16-րդ դարից սկսած մինչև մեր օրերը և այն մասին, թե ինչպես են նրանք պայքարում ընտանեկան անեծքի դեմ։

Ծանոթագրություններ

Արտաքին հղումներ 
 Պաշտոնական կայք 

Նորվեգացի գրողներ
Նորվեգացի արձակագիրներ
Նորվեգացի վիպասաններ
Ֆենտեզի գրողներ
Շվեդ արձակագիրներ
Շվեդ կին գրողներ
Նորվեգացի կին գրողներ